Apstiprināts

AS ,,Daugavpils satiksme”

Iepirkuma komisijas sēdē

2016.gada 21.decembrī

**Iepirkuma identifik**ā**cijas Nr**.:ASDS/2016/71/KF

**Nosaukums:**„Daugavpils pilsētas tramvaju līnijas pārbūve posmos Vienības iela - Stacijas iela, Parādes iela - Cietoksnis un 18.Novembra un Ventspils ielu krustojumā”

A un B daļa

**Atbildes Nr.41**

**uz ieinteresēto piegādātāju jautājumiem**

1. *Jautājums*

 Nolikuma punktā 3.1.10. ir noteikts “*Ārvalstīs reģistrētajam pretendentam un ārvalstīs reģistrētai personai, uz kuras spējām pretendents balstās,* ***nolikuma 3.1.1. līdz 3.1.8. punktos norādīto prasību izpildei jāiesniedz attiecīgo ārvalstu kompetento iestāžu izziņas****, pie kam izziņām jābūt izsniegtām ne agrāk kā 3 (trīs) mēnešus pirms piedāvājuma iesniegšanas*”. Šis nosacījums nav pamatots un atbilstošs, jo ārvalstīs reģistrēts pretendents nevar saņemt izziņu no ārvalstu kompetentas iestādes, piemēram, par punktu 3.1.1 “*Piedāvājumu drīkst iesniegt pretendents – fiziska vai juridiska persona, vai arī šādu personu apvienība, attiecīgi aizpildot Nolikuma Pielikumu Nr. 2. Lai nodrošinātu atbilstību Nolikuma kvalifikācijas prasībām pretendents drīkst balstīties uz citu uzņēmēju iespējām, ievērojot Likuma 15.panta trešās daļas noteikumus..*” vai punktu 3.1.8 “*Pretendents ir sniedzis patiesu pieprasīto informāciju tā kvalifikācijas novērtēšanai*”, līdz ar to uzskatām, ka šāda atsauce ir lieka un neatbilst prasībām. Kā arī vēlamies vērst Jūsu uzmanību, ka Nolikuma sadaļā Nr. 4 “Iesniedzamie dokumenti” punktā 4.1. “Pretendentu atlases dokumenti” apakšpunktā 4.1.4. ir precīzi norādīts, ka “*Gadījumā, ja Pasūtītājs publiskajās datu bāzēs nevar iegūt zemāk norādīto informāciju par pretendentu, pretendents iesniedz šādas izziņas:..*” un veikts precīzs iesniedzamo izziņu uzskaitījums. Ņemot vērā, ka sadaļā “Iesniedzami dokumenti” ir konkrēti noteiks, kādas izziņas ir jāiesniedz piedāvājumā (Nolikuma punkts 4.1.4.1, 4.1.4.2., 4.1.4.3, 4.1.4.4., 4.1.4.5.), uzskatām, ka Pasūtītājam ir jāprecizē savas prasības. Vienlaikus lūdzam apstiprināt, ka Piedāvājumā ir jāiesniedz izziņas, kas minētas sadaļas Nr. 4 “Iesniedzamie dokumenti” 4.1.4. punktā.

*Atbilde uz 1. jautājumu*

Iepirkuma nolikuma 3. punktā noteiktas Kvalifikācijas prasības pretendentiem, savukārt 4.punktā noteikti Iesniedzamie dokumenti, lai apliecinātu 3. punktā noteiktas Kvalifikācijas prasības. Tā kā 3.1.10.punktā noteiktais dublē 4.1.4.punktā noteikto, bet nav pretrunā 4.punktā prasībām, pretendentam jāvadās 4. punktā noteiktajām prasībām, kas attiecas uz iesniedzamajiem dokumentiem.

Ārvalstu pretendenti rīkojas atbilstoši 4.1.4. punktā noteiktajam: Gadījumā, ja Pasūtītājs publiskajās datu bāzēs nevar iegūt zemāk norādīto informāciju par pretendentu, pretendents iesniedz 4.1.4.punktā noteiktās izziņas. Ārvalstu pretendenti var rīkoties atbilstoši 4.1.4.5.punktā noteiktajai kārtībai: Ja ārvalstīs minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, - ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.

2. jautājums

Saskaņā ar konkursa noteikumiem, Pretendentam ir jāiesniedz kredītiestādes apliecinājums par pretendentam pieejamiem brīvajiem naudas līdzekļiem vai kredītlīniju ne mazāk kā EUR 500’000. Vai Pasūtītājs uzskatīs tādus dokumentus par atbilstošiem Pasūtītāja prasībām, piegādātāju apvienības gadījumā, kur katrs no piegādātāju apvienības dalībniekiem būs iesniedzis savas bankas (kredītiestādes) apliecinājumu, par to, ka katram no personu apvienības dalībniekiem ir brīvie naudas līdzekļi vai kredītlīnija EUR 250’000 apmērā, kas tādējādi kopsummā veidotu Pasūtītāja prasītos EUR 500’000,00?

*Atbilde uz 2. jautājumu*

Apstiprinām, ka Pasūtītājs uzskatīs tādus dokumentus par atbilstošiem Pasūtītāja prasībām, piegādātāju apvienības gadījumā, kur katrs no piegādātāju apvienības dalībniekiem būs iesniedzis savas bankas (kredītiestādes) apliecinājumu, par to, ka katram no personu apvienības dalībniekiem ir brīvie naudas līdzekļi vai kredītlīnija EUR 250’000 apmērā, kas tādējādi kopsummā veidotu Pasūtītāja prasītos EUR 500’000,00